Diari Oficial de la Generalitat Valenciana


Sumari del DOGV 7275, del 16-05-2014 (2014/4260)

Subhasta de bé immoble a Silla.
-------------------------------

### Dades del document

Número de DOGV
:   7275

Data del DOGV
:   16-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4260


Organisme emissor
:   Notaria d'Antonio Donderis Seron

Tipus de document
:   Subhasta

Subhasta de bé immoble a Silla. [2014/4260]  
Jo, Antonio Donderis Serón, notari del Col·legi de Notaris de València, amb residència a Silla, faig constar:   
  
Que en esta notaria, sítia a Silla (València), al carrer València, número 78, baix, es tramita la venda extrajudicial, d'acord amb l'article 129 de la Llei Hipotecària, i a requeriment del Banco Español de Crédito, SA, hui Banco Santander, SA, de la finca hipotecada següent:  
  
Descripció  
Urbana. Vivendes amb accés pel portal número 1 de l'edifici del carrer de les Riberes, número 4B.  
Apartament número deu d'orde. Vivenda dúplex en tercera planta alta o d'àtic, tipus I, porta nou. S'hi accedix per la planta d'àtic, distribuïda la planta superior o d'àtic en menjador office, lavabo i terrasses, una al davant i una altra posterior, i la planta inferior a què s'accedix per l'escala des de la superior i consta de distribució, tres dormitoris, bany, lavabo, terrassa i balcó.  
Té una total superfície construïda de noranta-set metres i noranta-dos decímetres quadrats (97,92 m²) i útil de huitanta-un metres i noranta-quatre decímetres quadrats (81,94 m²) i una superfície de vint-i-cinc metres i vint-i-cinc decímetres quadrats (25,25 m²) de terrasses.  
  
Confronta la planta superior: prenent com a front la porta d'accés, davant, el replanell de planta i buit d'ascensor i escala portal 1, i plantes superiors dels apartaments número 8 i 9 d'orde; a la dreta, entrant planta superior apartament número nou d'orde i carrer de les Riberes per mitjà de coberta inclinada; a l'esquerra, celobert en la seua projecció vertical, i al fons, planta superior apartament número dèsset d'orde del portal 2.  
  
I la inferior, confronta al front amb el buit d'escala i l'ascensor del portal 1 i plantes inferiors dels apartaments número huit i nou d'orde; a la dreta, entrant planta inferior de l'apartament número nou i carrer de les Riberes; a l'esquerra, celobert i fons planta inferior de l'apartament número dèsset d'orde portal 2.  
Quota de participació. 3,07 per cent.  
Inscripció. Inscrita en el Registre de la Propietat de Picassent número dos, al tom 2760, llibre 402 de Silla, foli 44, finca número 24.805.  
  
  
I que procedint la subhasta de la dita finca, esta es durà a terme en les condicions següents:  
1r. Dia i hora  
S'assenyala la primera subhasta per al dia 24 de juny de 2014, a les 12.00 hores; la segona subhasta, si és el cas, serà el dia 23 de juliol de 2014, a les 12.00 hores, i la data de la tercera subhasta, en el seu, per al dia 4 de setembre de 2014, a les 12.00 hores, i en el cas de millora de la postura de la tercera subhasta, s'assenyala per a la licitació entre els millorants i millors postors el dia 12 de setembre de 2014, a les 12.00 hores.  
  
2n. Lloc  
Totes les subhastes es faran en el meu despatx professional, siti al carrer València, número 78, baix, de Silla (València).  
  
3r. Tipus  
El tipus per a la primera subhasta és de dos-cents vint-i-huit mil quatre-cents noranta-dos euros i setanta-sis cèntims (228.492,76 €); per a la segona, el 75% de la quantitat indicada, i la tercera es farà sense subjecció a tipus.  
  
4t. Documentació i advertències  
La documentació i el certificat registral a què es referixen els articles 236.a i 236.b del Reglament Hipotecari es poden consultar en la notaria, de dilluns a divendres, de 10.00 a 14.00 hores. S'entendrà que qualsevol licitador accepta com a suficient la titulació i que les càrregues, els gravàmens i els assentaments anteriors a la hipoteca que s'executa continuaran subsistents.  
5t. Consignacions  
Els licitadors hauran de consignar prèviament a la subhasta, en la notaria, una quantitat equivalent al 30% del tipus corresponent, en la primera i en la segona subhasta, i en la tercera, un 20% del tipus de la segona, per mitjà de xec bancari a nom del notari.  
  
6t. Podran fer-se postures per escrit en un plec tancat i adjuntar-hi el justificant del depòsit previ fins al moment de la subhasta.  
  
  
7t. Només l'adjudicació a favor de l'executant o la rematada a favor seu o d'un creditor posterior podrà fer-se en qualitat de cedir a un tercer.  
  
  
Finalment, per al cas que la comunicació per correu certificat al titular o titulars de l'última inscripció de domini, del lloc, dia i hora, fixats per a les subhastes, a què es referix l'article 236.f, 5RH, siga infructuosa o negativa, servirà el present anunci i la seua publicació en els taulers d'anuncis de l'Ajuntament o Registre de la Propietat i, si és el cas, en el Butlletí Oficial de la Província de València o Boletín Oficial del Estado, per a suplir i considerar efectuada la dita comunicació.  
  
  
Silla, 9 de maig de 2014.- El notari: Antonio Donderis Serón.